**נוהל התנדבות נוהל התנדבות בפקיד מדריך למלגת " תקנון קרן מלגות נוער לתת**

מטרת הקרן:

ארגון נוער לתת הוקם במטרה לחנך לערכי התנדבות, סולידריות חברתית ולהקנות לנוער הישראלי ערכים של ערבות הדדית ונתינה, לפתח מנהיגות ולעודד יזמות חברתית, למען יצירת חברה צודקת וטובה יותר. מעורבותם של בני הנוער בפיתוח יוזמות חברתיות והתנסותם בהתנדבות באופן עקבי, מסייעים בבניית חברה סולידרית ומשפיעים על דמותו של הנוער הישראלי.

מטרת קרן המלגות הינה עידוד מצוינות בהדרכה בארגון הנוער, מתוך ראיית המדריך כדמות המרכזית הפועלת בשטח לקידום התכנית החינוכית והעשייה החברתית של הארגון.

קהל היעד:

סטודנטים הרואים בחינוך משימה עליונה וחשובה והמגלים מחויבות לעשייה ויוזמה חברתית.

להתנדבות כמדריך/ה קבוצה:

**הגדרת תפקיד:**

* אחריות על כל פעילויות הקבוצה לאורך שנת הפעילות
* הדרכת הקבוצה פעמיים בשבוע בימים ושעות קבועים ובהתאם לחוברת ההדרכה
* עבודת הכנה מקדימה לפני כל מפגש עם הקבוצה
* קשר שוטף עם הרכז הישיר לשם עדכון על הנעשה בפעילות
* השתתפות עם קבוצתו בפעילויות נוער לתת האזוריות והארציות
* שיווק וגיוס חניכים לקבוצתו
* נוכחות בכל הכשרות הצוות במהלך שנת הפעילות

**תנאי סף להגשת בקשות:**

* לימודים לתואר במוסד אקדמי מוכר
* ניסיון בהדרכה/בחינוך הפורמלי או בחינוך הבלתי פורמאלי
* התחייבות להדרכה במשך שנת הלימודים תשע"ח (ספטמבר – יולי)
* זמינות להתנדבות של שעה וחצי לפחות, פעמיים בשבוע, בימים ובשעות התנדבות קבועים, באופן רציף, במשך כל תקופת ההתנדבות (עשרה חודשים)
* עדיפות לבוגרי ארגונים ותנועות נוער

**קריטריונים לתעדוף בקשות:**

* ראיון אישי והתרשמות (30 נקודות)
* ניסיון בהדרכה (20 נקודות)
* תחום לימוד רלוונטי (10 נקודות)
* רקע סוציו – אקונומי (20 נקודות)
* התנדבות ועשייה חברתית (20 נקודות)
* הישגים מיוחדים של הסטודנט לשיקול דעתה של ועדת המלגות (בונוס 5 נקודות)

להתנדבות כרכז/ת סניף:

**הגדרת תפקיד:**

* אחריות על פעילות נוער לתת במרכז הפעילות
* נוכחות בסניף בכל ימי הפעילויות
* הדרכת 2 קבוצות
* בקרה וליווי של התהליך החינוכי
* הרשמת החניכים בתחילת שנה ולכל המפעלים במהלך השנה
* תיאום לוגיסטי של כלל צרכי הסניף
* קיום ישיבות והכשרות צוות ההדרכה
* בנייה והפקה של יוזמות ואירועים של כלל הקבוצות בסניף
* קשר רציף מול יחידת הנוער העירונית
* קשר שוטף מול מנהלי בתי ספר ורכזים חברתיים
* נוכחות ביום רכזים ארצי אחת לחודש
* נוכחות בכל הסמינרים החד יומיים

**תנאי סף להגשת בקשות:**

* לימודים לתואר במוסד אקדמי מוכר
* ניסיון בהדרכה/בחינוך/בחינוך הבלתי פורמאלי
* התחייבות להדרכה במשך שנת הלימודים תשע"ח (ספטמבר – יולי)
* עדיפות לבעלי ניסיון בריכוז בני נוער

**קריטריונים לתעדוף בקשות:**

* ראיון אישי והתרשמות (30 נקודות)
* ניסיון בהדרכה (20 נקודות)
* ניסיון בניהול/ריכוז/פיקוד (10 נקודות)
* תחום לימוד רלוונטי (10 נקודות)
* רקע סוציו – אקונומי (20 נקודות)
* התנדבות ועשייה חברתית (10 נקודות)
* הישגים מיוחדים של הסטודנט לשיקול דעתה של ועדת המלגות (בונוס 5 נקודות)

הגשת הבקשה:

* ההגשה תהיה אינטרנטית. יש להגיש את הבקשה במלואה עד למועד הקובע.

קבלת ההחלטה:

* בחינת הבקשה האינטרנטית.
* ראיון של הפונים שבקשותיהם עומדות בתנאי הסף.
* התכנסות הועדה לבחינת הבקשה.
* מסירת החלטה לפונים עד שבועיים לאחר המועד הקובע.

סכומי המלגה:

* המלגה עבור התנדבות כמדריך/ה קבוצה – 10,000 ₪ לשנה, להשתתפות במימון שכר הלימוד במוסד האקדמי.
* המלגה עבור התנדבות כרכז/ת סניף – 14,000 ₪ לשנה – למימון שכר הלימוד במוסד האקדמי.
* המלגה תועבר בשלושה תשלומים (בחודשים: דצמבר, אפריל, יולי), באמצעות 3 צ'קים לפקודת המלגאי/ת.